Baxter Stockman
Stockman esiintyi ensimmäistä kertaa elokuvaversiona vuoden 2014 "Teenage Mutant Ninja Turtles" -elokuvassa. Hahmoa näytteli K. Todd Freeman. Stockmanilla oli elokuvassa hyvin pieni takaumarooli, sillä hänet nähtiin hetkellisesti Aprilin videolla yhdessä Eric Sacksin kanssa laboratoriossa työskentelemässä Renessanssiprojektin parissa.
Dan Berger
Berger valmistui sarjakuvapiirtäjäksi Cleveland Institute of Artista ja päätyi myöhemmin töihin Mirage Studiosille 1980-luvun lopulla. Hän aloitti kuitenkin sarjakuvien tekemisen Archie Comicsille vuonna 1989, kun Mirage antoi luvan Archien julkaista 1980-luvun televisiosarjaan pohjautuvaa sarjakuvaa "Teenage Mutant Ninja Turtles Adventures". Berger muun muassa loi sarjakuvaan hahmon nimeltä Merdude. Hahmo sai myöhemmin oman 3-osaisen minisarjakuvan vuonna 1993. Sittemmin vuodesta 1992 Berger pääsi työskentelemään Miragen kustantaman Turtles-sarjakuvan parissa, kun hän käsikirjoitti, kuvitti ja väritti alkuperäisen sarjakuvan numeron 45. 2000-luvulla Berger on toiminut "Tales of the TMNT" sarjakuvan parissa kuvittajana ja käsikirjoittajana. Lisäksi hänellä oli oma kolme numeroa kestänyt "Gutwallow" sarjakuva, jonka julkaisi Digital Webbing vuosina 2002–2003.